[{"text_idx": "#000002", "text": "Lleisiau newydd \u2013 Crwydro copaon Cymru"}, {"text_idx": "#000005", "text": "Mae\u2019r her hon yn her go anodd ac o\u2019r cychwyn cyntaf mae\u2019n eich gwthio i orffen y sialens. Gyda\u2019r tri mynydd mwyaf yng Nghymru a dim ond 15 awr i gyrraedd y copa rydych am fod yn ysu i roi\u2019r ffidil yn y to. A fyddech chi\u2019n gallu cwblhau\u2019r sialens hon drwy ddringo\u2019r Wyddfa , Cader Idris a Phen y Fan?"}, {"text_idx": "#000006", "text": "Dyma\u2019r mynydd uchaf yng Nghymru sydd yn dringo hyd at 1085 metr i\u2019r copa a gyda chwe llwybr i\u2019w ddewis sef llwybr Llanberis , llwybr Pyg a\u2019r Glowyr, llwybr y Ceidwad , Rhyd Ddu a llwybr Watkin yn dechrau o wahanol lefydd ar waelod y mynydd hwn. Mae\u2019n bosib cael tre\u0302n i\u2019r copa i weld y golygfeydd anghredadwy."}, {"text_idx": "#000007", "text": "893 metr uwch lefel y mo\u0302r mae\u2019r mynydd yma gydag ardaloedd digon heriol ar hyd y daith i\u2019r copa. Mae Cader Idris wedi ei leoli ger y dref Dolgellau ac mae tri llwybr i\u2019w ddewis sef Minffordd, llwybr Ty\u0302 Nant a llwybr Llanfihangel y Pennant. Mae chwedl yn awgrymu mai cawr oedd Idris ac roedd y mynydd fel gorsedd i\u2019r cawr hwn."}, {"text_idx": "#000008", "text": "Yn debyg i Cader Idris mae Pen y Fan yn ymestyn hyd at 886 metr uwch lefel y mo\u0302r, gyda phrydferthwch Bannau Brycheiniog yn ei amgylchynu. Byddwch yn wen o glust i glust ar o\u0302l cyrraedd y copa a bydd werth pob cam."}, {"text_idx": "#000011", "text": "Mae hefyd yn dda iawn i\u2019n hiechyd corfforol \u2013 mae mynd am dro yn ein galluogi i gadw yn heini wrth gwrs. Mae gymaint o bethau da yn dod o fod y tu allan felly mae her fel hyn yn annog llawer iawn o bobl i ddod i ymuno gyda\u2019i gilydd i weithio fel ti\u0302m ac i gyfathrebu wyneb i wyneb i gasglu arian i elusennau Cymru a thu hwnt. Mae\u2019r mynyddoedd yn hybu gymaint o bobl i gael hwyl, herio eu hunain fel unigolion ac fel ti\u0302m i helpu plant a phobl sydd efallai\u2019n llai ffodus neu i helpu elusennau fel Ambiwlans Awyr i achub bywydau pobl eraill."}, {"text_idx": "#000012", "text": "Mae mynyddoedd Cymru yn llawn golygfeydd anhygoel ac anghredadwy. Yn ymestyn o\u2019r Gogledd i\u2019r De. Mae ein gwlad yn llawn atyniadau prydferth syn agored i bawb i fwynhau. Nid oes rhaid mynd yn bell i gael y cyfleoedd hyn \u2013 efallai eich bod mor lwcus bod atyniadau dim ond tafliad carreg i ffwrdd och cartref chi. Felly ewch am dro i gefn gwlad neu ewch i godi arian drwy wneud her tri chopa Cymru \u2013 ond cofiwch, peidiwch rhoi\u2019r gorau iddi hanner ffordd!"}]